ທ່ານນາງ Shirley Temple Black ​ເສຍ​ຊີວິດແລ້ວ ຮວມອາຍຸໄດ້ ​85 ປີ (ສະໄລດ໌/ວີ​ດີ​ໂອ)
ທ່ານນາງ Shirley Temple ​ໄດ້​ເສຍ​ຊີວິດແລ້ວ​ ​ໃນ​ແລງ​ວັນ​ຈັນ ​ຜ່ານ​ມາ​ນີ້ ດ້ວຍ​ໂຣກຊະ​ລາ​ ທີ່​ເຮືອນ​ຂອງ​ຜູ້ກ່ຽວ ​ໃກ້ໆ​ກັບ​ນະຄອນ San Francisco.
Shirley Temple Black ດາຣານັກສະແດງເດັກຍິງ ຜູ້ທີ່ ໄດ້ສ້າງຮອຍຍິ້ມໃຫ້ຜູ້ຊົມຮູບເງົາຊາວອາເມຣິກັນ ໃນລະຫວ່າງ ທີ່ເກີດສະພາບເສດຖະກິດຕົກຕໍ່າ ເມື່ອຊຸມປີ 1930 ນັ້ນໄດ້ ເສຍຊີວິດລົງແລ້ວ ຮວມອາຍຸໄດ້ 85 ປີ ທ່ານນາງ Shirley Temple ໄດ້ເສຍຊີວິດ ໃນແລງວັນຈັນ ຜ່ານມານີ້ ດ້ວຍໂຣກຊະລາ ທີ່ເຮືອນຂອງຜູ້ກ່ຽວ ໃກ້ໆກັບ ນະຄອນ San Francisco ອິງຕາມຖະແຫຼງຂ່າວ ຂອງທາງຄອບຄົວ ທ່ານນາງ ທີ່ໄດ້ນໍາອອກເຜີຍແຜ່ນັ້ນ ໃນຖານະທີ່ເປັນດາຣານັກສະແດງເດັກຍິງ ຜູ້ຊຶ່ງມີຜົມຢິກແລະ ແກ້ມບ່ອງນັ້ນ Shirley Temple ໄດ້ເຮັດໃຫ້ຊາວອາເມຣິກັນຫລົງຮັກ ຈາກການຮ້ອງເພງແລະເຕັ້ນລໍາໃນຮູບເງົາປະເພດເບີກບານເບົາສະໝອງ ນາງໄດ້ກາຍມາເປັນສັນຍາລັກ ຂອງຮູບເງົາອາເມຣິກັນ ຊຶ່ງສ່ວນໃຫຍ່ນັ້ນ ແມ່ນການສະແດງແລະການຮ້ອງເພງຂອງນາງ ເຊັ່ນ: “On the Good Ship Lollipop” ແລະການເຕັ້ນ tap ແບບເດີມໆ ກັບນັກເຕັ້ນລໍາ ຊາວອາເມຣິກັນຜີວດໍາ ທີ່ມີຊື່ສຽງໂດງດັງຂອງອາເມຣິກາ ທ່ານ  ໃນເລື່ອງ “The Little Colonel ” ທ່ານນາງໄດ້ຮັບລາງວັນພິເສດ Academy Award ໃນ ປີ 1935 ໃນຖານະທີ່ໄດ້ ເປັນຜູ້ນຶ່ງທີ່ໄດ້ສ້າງຊື່ສຽງແລະມີບົດບາດ ປະກອບສ່ວນເຂົ້າໃນວົງການບັນເທີງ ທ່ານນາງ Temple ໄດ້ປົດກະສຽນຈາກການສະແດງໃນປີ 1949 ຕອນອາຍຸ 21 ປີ ທ່ານນາງໄດ້ຫ່າງເຫີນຈາກແສງສີ ວົງການບັນເທີງ ແລະກໍໄດ້ແຕ່ງງານກັບສາມີຄົນ ທີ 2 ທ່ານ Charles Black ໃນປີ 1950 ແລະເຂົ້າມາມີບົດບາດໃນວົງການເມືອງ ສັງກັດພັກ Republican ທ່ານນາງໄດ້ເລີ່ມອາຊີບໃໝ່ ເປັນນັກການທູດ ໃນປີ 1969 ຕອນທີ່ ມື້ລາງປະທານາ ທິບໍດີ Richard Nixon ໄດ້ແຕ່ງຕັ້ງທ່ານນາງ ເປັນນັກການທູດຂອງສະຫະລັດ ປະຈໍາອົງການສະຫະປະຊາຊາດ ທ່ານນາງໄດ້ສືບຕໍ່ຮັບໃຊ້ຊາດ ໃນຖານະ ເອກອັກຄະລັດຖະທູດຫະລັດປະຈໍາ  ໃນຊຸມປີ 1970 ແລະໄປປະຈໍາທີ່ ປີ 1989 ໃນຂະນະທີ່ ການປົກຄອງຂອງລະບອບຄອມ ມຸຍນີສ ທົ່ວພາກພື້ນຢູໂຣບຕາເວັນອອກ ພັງທະລາຍລົງນັ້ນ